Augia insula

Augia insula (Theodisce: Reichenau) est insula habitata Germaniae prope Constantiam urbem in Lacu Bodamico sita. Maxima huius lacus insula est.

Via strata anno 1838 perfecta insulam cum continenti conectit; nihilominus Bruckgraben ("fossa cum ponte") transitum navicularum permittit. Summum insulae est Hochwart, qui dicitur, collis 438.7 m, 43 m super lacu. 

Anno 2000 insula cum monasterio Augiensi Divite in indicem UNESCO Mundi Hereditatis posita est. UNESCO Augiam ministerium monasterii mediaevalis in rebus spiritalibus culturalibusque modo exemplari demonstrare iudicavit. 

Hodie insula cultu olerum vinique nota est. Insulae propinqua sunt vasta loca uliginosa arundine herbisque palustribus consita nomine Wollmatinger Ried, lege conservata, quod ibi plurimae aves in migrando stationem inveniunt.

 Nomina insulae sive monasterii Latina 
Th. L. ZotzDie deutschen Königspfalzen, von Th. L. Zotz, p. 493refert insulam plerumque Augiam insulam appellatam esse. Alia nomina a Lotz relata sunt: Augiensis insula, insula felix, Augia felix, Augia insularis, insula Auge dicta, Augia regalis, Augia maior, Augia dives. Apud Graesse inveniuntur: Augia dives, Augia maior, Auwa, Augea, Richenavia, Reichenavia, Sinlazesouwa, Sintleones Awa, Sinethlauzowa, Sintlezzesowa, Sintlozisaugia, Sinthlesaugia.
Omnia haec nomina indifferenter etiam ad monasterium Aug(i)ense denotandum adhibita sunt.

Nomen insulae antiquum (ante monasterium conditum) fuit Sindleozesauua; cum autem simpliciter nomine Ow sive Auua ("insula") nota fuerit, litteris Latinis Augia appellata est, postea Augia felix sive Augia dives, inde Theodisce Richenow, Reichenau.

 Augia Dives
 Waldo Augiensis
 Walafridus Strabo

 Notae 

 Nexus externi 
 Augia insula: Situs publicus

 Pinacotheca 

Categoria:Aedificia Badeniae-Virtembergiae
Categoria:Insulae Germaniae
Categoria:Loci hereditatis mundialis in Germania
Categoria:Insulae lacustres